Куньлунь Ред Стар

«Куньлунь Ред Стар» (ҡыт. 紅星崑崙) — Ҡытайҙың баш ҡалаһы  Пекиндың 2016 йылда ойошторолған шайбалы хоккей клубы. 2016/2017 йылдар миҙгеленән башлап Рәсәйҙең Континенталь хоккей лигаһында сығыш яһай. Уйындарын Шоуган Арена боҙ һарайында үткәрә.

Үҙ тарихында КХЛ-да тәүге миҙгелендә үк плей-офф уйындарына эләгә, шунда беренсе еңеүен яулай.

 Тарихы 
2015 йылдың декабрь айында КХЛ директорҙары кәңәшмәһенең ағзаһы Роман Ротенберг Континенталь хоккей лигаһына Ҡытайҙы алыу тураһындағы пландарҙы әйтә. Ротенберг аныҡ команда исемен атамай, әммә уның Ҡытай етәкселеге тарафынан яҡшы финанслауына шикләнмәүен билдәләй.

2016 йылдың 17 мартында РХФ президенты Владислав Третьяк, КХЛ директорҙары кәңәшмәһе рәйесе Геннадий Тимченко һәм яңы клубтың директорҙар кәңәшмәһенең рәйесе Нгок Ян Юу ҡатнашлығында ниәттәр тураһында килешеү төҙөлә һәм клубтың «Куньлунь Ред Стар» тип аталыуы билдәле булаФХР и КХЛ подписали договор о намерениях с китайским клубом «Красная звезда Куньлунь». Әммә Ҡытай хоккей федерацияһының генераль сәркәтибе Лисинь Тун Ҡытай хоккей клубының КХЛ-ға тиҙ арала инеүе тураһында әлегә уйламауҙарын белдерәГенсек федерации хоккея Китая: в ближайшее время мы не вступаем в КХЛ.

2016 йылдың 24 июнендә «Куньлунь Ред Стар» хоккей клубы Лигаға рәсми ҡабул ителә. Команда составын күпселектә Рәсәй, Европа илдәренең уйынсылары тәшкил итәсәк, шулай уҡ унда Ҡытайҙың үҙ хоккейсылары буласағы тураһында хәбәр ителде. Тәүҙә команданы билдәле Майк Кинэн етәкләйәсәк«Красная Звезда Куньлунь» предложила Кинэну однолетний контракт һәм уға Илья Ковальчук«Газета.ru»: Ковальчук покинет СКА и перейдет в китайский клуб «Красная звезда Куньлунь» килеүе тураһында мәғлүмәт була, әммә ул дөрөҫкә сыҡмайГеннадий Тимченко: «Ковальчук в Китае? Глупости это все, он будет играть в СКА». Артабан команданың генераль менеджеры итеп Владимир Кречин ҡуйыла, ә баш тренер вазифаһына Владимир Юрзинов киләЮрзинов-младший возглавил «Куньлунь», тренерский штаб клуба полностью сформирован. Командаға алынған тәүге уйынсы — Финляндиянан ҡапҡасы Томи КархуненКХЛ. Вратарь «Таппары» Кархунен перешел в «Куньлунь».

2016 йылдың 24 июлендә «Куньлунь» үҙ тарихында тәүге уйынын уҙғара һәм «Трактор» хоккей клубына 0:2 иҫәбе менән отолаЧастички истории. Контрольные матчи 24 июля. 6 августа Пекин командаһы «Барыҫ» хоккей клубын 3:1 иҫәбе менән отоп, үҙ тарихында тәүге уйынын еңә«Куньлунь» выиграл первый матч в истории. 8 августа Ҡаҙағстан Республикаһы президенты кубогында «Куньлунь» менән «Барыҫ» тағы осраша. Астана командаһының уйынсыһы Дамир Рыспаев дәғүәселәргә ташлана. «Куньлунь» һөжүмсеһе Марцинко уйындан һуң дауаханаға оҙатыла, ә уйын өсөнсө минутта туҡтатыла, сөнки Владимир Юрзинов командаһын боҙҙан алып китә. Ҡытай командаһы техникалы еңелеүгә дусар булаЮрзинов увёл «Куньлунь» в раздевалку после драки с участием Рыспаева. Тольяттиҙа миҙгел алдынан үткән «Лада» кубогында «Ред Стар» икенсе урынды яулай.

2016 йылдың 1 сентябрендә команда КХЛ-да тәүге рәсми уйынын үткәрә һәм Хабаровскиҙа «Амур» хоккей клубын 2:1 иҫәбе менән еңәКитайский клуб «Куньлунь» выиграл первый матч в КХЛ. Шон Коллинз клубтың рәсми уйында тәүге шайбаһын керетә. 27 сентябрҙә «Куньлунь» «Харбин» хоккей клубы нигеҙендә Ҡытай хоккей лигаһында сығыш яһаған фарм-клубын төҙөйЕсть Фарм-клуб. Рәсми сайт.

207 йылда КХЛ йондоҙҙар уйынына саҡырыу алған Чед Рау «Куньлунь» тарихында тәүге шундай хоккейсы. Ул командаһы менән турнирҙы еңә. Ә Ҡытай командаһы иһә даими миҙгелде конференцияла һигеҙенсе урында тамамлай һәм плей-оффта ҡатнашырға хоҡуҡты ала. Гагарин кубогының беренсе раундында «Куньлунь» Магнитогорскиҙан «Металлург» хоккей клубына серияла 1-4 иҫәбе менән отола. Миҙгелдең һуңғы уйынынан һуң Владимир Юрзинов команданан китеүе тураһында иғлан итәГлавный тренер ХК «Куньлунь» Владимир Юрзинов-младший подал в отставку. Клуб етәкселеге билдәле Канада белгесе Майк Кинэнды баш тренеры итеп ҡуяМайк Кинэн назначен главным тренером «Куньлунь Ред Стар».

2017 йылдың май айында команданың Юғары хоккей лигаһында сығыш яһаған «Куньлунь Ред Стар Хэйлунцзян» исемле фарм-клубы төҙөлә. Шул уҡ йылдан башлап Йәштәр хоккей лигаһында «Куньлунь Ред Стар Юниор» хоккей клубы төҙөлә. 3 декабрҙә команданың баш тренеры Майк Кинэн насар һөҙөмтәләр өсөн эш урынын бушата. Баш тренерҙың ваҡытлыса вазифаһын башҡарыусы тип Бобби Карпентер ҡуйылаКинэн эш урынын бушата. Команда Көнсығыш конференцияһында 12-се урында миҙгелде тамамлай.

2018 йылдың 23 февралендә «Куньлунь» баш тренеры итеп Юсси Тапола ҡуйыла. Командағы өс яңы ҡапҡасы килә, шулар араһында Александр Лазушин. Яңы уйынсылар араһынан Патрик Лунд, Олли Палола, Вилле Лаюнен һәм Вели-Матти Савинайнен айырылып торалар. Тик команда тағы ла Гагарин кубогының плей-офф уйындарына эләгә алмай. 2019/2020 йылдар миҙгелендә команданы АҠШ белгесе Курт Фрэйзер етәкләй. Ошо миҙгелдә «Куньлунь» Шэньчжэнь ҡалаһында 6 осрашыу үткәрә.

 Континенталь хоккей лигаһында сығыш яһау һөҙөмтәләре 

 У — үткәргән уйындар һаны, Е — төп ваҡытта еңеүҙәр һаны, ЕО — овертаймда еңеүҙәр, ЕБ — буллиттарҙа еңеүҙәр, БО — буллиттарҙа отолоуҙар, ОО — овертаймдарҙа отолоуҙар, О — төп ваҡытта отолоуҙар һаны, М — йыйылған мәрәйҙәр һаны, Ш — кереткән һәм үткәргән шайбалар нисбәте, ДМ — даими миҙгел һөҙөмтәләре буйынса урыны

Миҙгел У ЕЕОЕББООООМ Ш  ДМ  Плей-офф2016/176024223029139—1448316Сирекфиналда еңелеү (1-4 Металлург Мг)2017/185615315329103—1466123Плей-оффҡа эләкмәйҙәр2018/196219015631142—1905120Плей-оффҡа эләкмәйҙәрБөтәһе116585413989384—480195

 Стадион 
«Куньлунь Ред Стар» өйҙәге уйындарын Пекиндағы 18 мең кеше һыйҙырышлы МастерКард-Центр аренаһында үткәрергә тейеш ине. Был спорт ҡоролмаһында 2008 йылда Олимпия уйындарының баскетбол буйынса турниры үтә. Тәүҙә уйындарҙың был аренала үтәсәге шик аҫтында ла була, сөнки аҙнаның биш көнөндә ул Ҡытайҙа ныҡ популярлыҡ яулаған баскетболға бирелә, өҫтәүенә аренаның үҙенең боҙо менән һыуытҡыс ҡоромалдары булмайОтсутствие арены являетя препятствием для вступления китайского клуба в КХЛ. Тик был мәсьәлә хәл ителә.

«Куньлунь» алмашлап уйындарын Шанхайҙа «Фэйян» боҙло һарайында ла үткәрә. 2018/2019 йылдар миҙгеленән алып Пекинда 3000 кеше һыйҙырған Шоуган Аренала уйындарын уҙғара.

 Бағыусылар 
Команданың генераль менеджеры Владимир Кречин «Советский Спорт» гәзитендәге интервьюһында, энергетика һәм төҙөлөш өлкәләрендә эшләгән өс ҙур компания команданың бағыусыһы була, тип әйтәВладимир Кречин: «Китайцам интересны любые контакты с Россией, «Куньлунь» поддерживают три крупные компании».
 Етәкселек 
 Директорҙар кәңәшмәһенең рәйесе - Билли Нгок.
 Президент, директорҙар кәңәшмәһенең рәйесе урынбаҫары — Ао Менг.
 Хоккей операциялары буйынса вице-президент — Скотти Макферсон.
 Финанс директоры — Малкольм Фо
 Вице-президент — Мэнсфилд Йех
 Административ һәм хоҡуҡ һорауҙары буйынса вице-президент — Йупинг Хе

 Тренер штабы 
 Баш тренер — Курт Фрэйзер
 Тренер — Юрки Ахо
 Тренер — Алексей Ковалев
 Ҡапҡасылар тренеры — Сакари Линдфорс
 Физик әҙерлек буйынса тренер — Матиас Сарвела
 Видео-тренер — Михаил Быков

 Баш тренерҙар 
«Куньлунь Ред Стар» командаһының бөтә баш тренерҙары:
 Владимир Юрзинов (2016—2017)
 Майк Кинэн (2017—3 декабрь 2017)
 в.б. Бобби Карпентер (3 декабрь 2017—23 февраль 2018)
 Юсси Тапола (23 февраль 2018—18 ғинуар 2019)
 Курт Фрэйзер (18 ғинуар 2019)

 Составы 
<big>Ҡапҡасылар№ИлИсемТыуған йылШимон Грубец30 июнь, 199132Сунь Цзэхао13 декабрь, 1995Джордан Лием30 апрель, 1993Джереми Смит13 апрель, 1989<big>Һаҡсылар№ИлИсемТыуған йыл18Мэтью Майоне21 ноябрь, 1990Тревор Мёрфи17 июль, 199522Микаэль Там26 апрель, 199188Виктор Бартли17 февраль, 1988Джейсон Фрэм23 апрель, 1995Джейк Челиос8 март, 1991Андрей Шустр29 ноябрь, 199093Зак Юйэнь3 март, 1993<big>Һөжүмселәр№ИлИсемТыуған йыл9Кристофер Сето10 июнь, 199716Войтех Вольски24 февраль, 198619Брэндон Дефацио13 сентябрь, 198820Лукас Локхарт1 ноябрь, 199234Олли Палола8 апрель, 198841Жильбер Брюле1 ғинуар, 198747Кори Кейн15 сентябрь, 199067Ян Ху9 декабрь, 199694Джош Николлс27 апрель, 1992Тайлер Вон28 февраль, 1996Адам Крэкнелл15 июль, 1985Алекс Рич28 июль, 1996Спенсер Фу19 май, 1994Гарет Хант14 октябрь, 198798Руди Ин16 август, 1998

 Капитандар 
  Янне Яласваара (2016—2017)
  Алексей Поникаровский (2017—2018)
  Брэндон Ип (2018—2019)

 Ҡаҙаныштар 
 Файл:Silver medal icon.svg «Лада» кубогының көмөш миҙалсыһы (Тольятти, 2016)
  И. Ромазан мемориалы еңеүсеһе (Магнитогорск, 2017)

 Ҡыҙыҡлы мәғлүмәт 
 2018 йылдың 7 авгусында легендарь һөжүмсе Уэйн Гретцки команданың глобаль илсеһе була. Хоккейсы командаға медиакиңлектә үҫешергә ярҙам итәсәк һәм «КРС — Гретцки» хоккей мәктәбен асасаҡУэйн Гретцки стал глобальным послом клуба «Куньлунь Ред Стар».
 Статистик мәғлүмәт 
 Тәүге уйын: 0:2 «Трактор» (24 июль 2016)
 Тәүге гол кереткән уйынсы: Туукка Мянтюла (2 август 2016, «Амур» 3:5)
 Тәүге еңеү: 3:1 «Трактор» (6 август 2016)
 Тәүге рәсми уйын һәм еңеү: 2:1 «Амур» (1 сентябрь 2016)
 Рәсми уйында тәүге гол кереткән уйынсы: Шон Коллинз (1 сентябрь 2016)
 Ҡапҡаһын «ҡоро» ҡалдырған тәүге ҡапҡасы: Андрей Макаров (17 август 2016)
 Бер уйында ике гол индергән тәүге уйынсы: Чед Ро (6 август 2016, «Барыҫ» 3:1)
 Иң ҙур айырма менән еңеү: 5:0 «Медвешчак» (28 ғинуар 2017)
 Бер гол да үткәрмәйенсә иң ҙур айырма менән еңеү: 5:0 «Медвешчак» (28 ғинуар 2017)
 Иң ҙур айырма менән еңелеү: 1:8 СКА (18 ноябрь 2017)

 Иҫкәрмәләр 

Категория:Ҡытай хоккей клубтары
Категория:КХЛ клубтары
Категория:Пекин спорт клубтары
Категория:Куньлунь Ред Стар
Категория:2016 йылда нигеҙләнгән хоккей клубтары